Parque do Laberint d'Horta

O '''parque do Laberint d'Horta'''&nbsp;é un xardín histórico situado no distrito de Horta-Guinardó de Barcelona, o máis antigo que se conserva na cidade. Atópase na antiga propiedade da familia Desvalls, nunha ladeira da serra de Collserola. Iniciado en 1794 e acabado na súa primeira fase en 1808, foi obra do arquitecto italiano Domenico Bagutti. O parque inclúe un xardín neoclásico do século XVIII e un xardín romántico do século XIX.

## Historia 
esquerda|miniatura|Plano do labirinto.
As obras iniciáronse en 1794, cando Joan Antoni Desvalls i d'Ardena, sexto marqués de Llupià e marqués consorte de Alfarrás, propietario do terreo, creou o deseño dun xardín neoclásico coa colaboración do arquitecto italiano Domenico Bagutti. A execución das obras correu a cargo de Jaume e Andreu Valls e do xardineiro francés Joseph Delvalet. Naquel entón,&nbsp;Sant Joan d'Horta era un concello independente, que foi anexionado á cidade de Barcelona en 1904.

A mediados do século XIX, os descendentes do marqués ampliaron o parque, baixo a dirección do arquitecto Elies Rogent, polo lado do torrente d'en Pallós, cun xardín romántico con parterres, prazas, grandes árbores e unha fervenza. Ademais, engadiuse ó xardín neoclásico unha canle de auga entre o socalco superior e o intermedio.

Os xardíns foron escenario de recepcións ós reis Carlos IV (1802), Fernando VII  (1828) e Afonso XIII (1908).

En 1880, creouse un xardín doméstico á beira do palacio Desvalls. A finais do século XIX, esta propiedade converteuse no escenario de veladas sociais e culturais con representacións de teatro ó aire libre: os fornelos do socalco intermedio foron escollidos por Joan Maragall para realizar representacións de teatro clásico.

## Elementos do parque 
miniatura|250x250px|Estanque á saída do labirinto.
Preto da entrada do parque atópase o antigo palacio da familia Desvalls, edificio con elementos de estilo neoárabe e neogótico. Dentro deste conxunto consérvase tamén a Torre Subirana, antiga torre medieval de defensa, orixinaria do século VIII. Xunto ó palacio atópase unha fonte heráldica, cunha columna coroada por un can alado e a figura dun pelicano, así como o chamado *Jardí dels boixos*, no que xunto ós elementos vexetais destacan varios bustos e relevos, como os dedicados a *Urano*, *Os continentes*, *O rapto de Europa* e *O rapto de Anfítrite*.

O parque, cunha superficie de 9,1 ha, está dividido en dúas partes: un xardín neoclásico e un xardín romántico. Por todas partes atópanse pezas escultóricas, algunhas con motivos da mitoloxía grega e outras con motivos rústicos, así como un gran número de fontes, chafarices e balsas de auga.

## Galería de imaxes 

Ficheiro:Palau Desvalls.jpg|Palacio Desvalls.
Ficheiro:Estanque Horta.jpg|Estanque e pavillón neoclásico.
Ficheiro:Ninfa Horta.jpg|Fonte da Ninfa Exeria.
Ficheiro:Gruta Eco y Narciso.jpg|Gruta de Eco e Narciso.
Ficheiro:Escalinata Mirador Horta.JPG|Escalinata do Belvedere.
Ficheiro:Laberint - Eros.JPG|Estatua de Eros no centro do labirinto.
Ficheiro:Panorama - Parc del Laberint.jpg|Panorama - Parc del Laberint.

## Notas 
## Véxase tamén 
### Bibliografía 
* Añón Feliú, Carmen; Luengo, Mónica (2003). 
* Kluckert, Ehrenfried (2007).